As ek terug kyk het hierdie reeks my verhoudinge met my medemens verdiep en my elke dag bewus gemaak van ander mense en hulle behoeftes; dat ek moet stop; stil word en rondom my kyk, veral kyk met JESUS oë.
Ons 1ste keer by die omgeegroep was deels vreemd maar ook opwindend! Met ope arms en harte vol liefde is ons ontvang en skielik het die r12 baie sin gemaak. God is liefde, getuig ons harte. Krisisse wat opgeduik het, het gedreig om ons weg te dryf maar elke keer was Sy genade te groot en kon ons bewus word van Sy alom teenwoordigheid!
Vorentoe kyk, waarheen nou?
Ek wil graag met my mede selgroep maats, oues en nuwes ‘n pad stap, en ons het ook besluit om nie te stop nie; maar om definitief gereeld bymekaar te kom.
Ons wil betrokke bly by 'n persoon wat ons kan help, en nie op hou daarmee nie; maar aangaan!
Om mekaar te bly ondersteun en te bid vir mekaar!!
Om te poog om elke dag 'n Romeine 12 Christen te wees en ware spiritualiteit volgens Jesus uit te leef!
Elim omgeegroep tydens r12
Ons groepie het 'n dogter by Huis Quanessa geidentifiseer wat kan doen met 'n bietjie spesiale aandag. Sy is tans 17 jaar oud en is verstandelik gestremd. Huis Quanessa is 'n spesiale versorgingseenheid met 'n fokus op kinders met gestremdhede.
Ons het haar op die 12de September gaan besoek. Sy was gretig om drukkies uit te deel.
Al kommunikeer sy moeilik kon ons agter kom sy is in haar hartjie 'n dogtertjie toe sy in een of twee woordjies genoem het dat sy lipstiffie wil opsit en ook "make-up" en krale vir haar nek wil hê.
Opvallend was die boekie wat sy al byna stukkend geblaai het oor die wonderwerke van Jesus. Sy gaan ook kerk toe en sê gereeld die woordjie God en wys met haar handjie na die hemel. Al verstaan sy bitter min, is Jesus deel van haar lewe en glimlag sy die hele tyd.
Ons is van voorneme om op 'n gereelde basis te gaan kuier en net sommer ietsie kleins vir haar persoonlik te neem. Ons is bewus van die feit dat mens haar nie te afhanklik van ons moet maak nie, maar glo dat 'n bietjie ekstra aandag haar hartjie net bly kan maak.
Langnaweek - gemeentekamp!
Die gemeente is soek
As jy ons die komende langnaweek soek en nie kry nie? Ons is by Emmarentia Geldenhuys Terrein, Bela-Bela (Warmbad) op ons gemeentekamp
Besprekings het gesluit. Nou gaan ons jol!
My eerste 40 dae
Wat het die r12 vir my beteken
Wat nou vorentoe
Damaskus omgeegroep tydens r12
Bladsy 18 van 33